internet vaartha 166 Views
ఆంటిగ్వా : నాలుగు టెస్టు మ్యాచ్‌ల సిరీస్‌ను ఆడేందుకు వెస్టిండీస్‌ గడ్డపై కాలు మోపిన భారత జట్టు అన్నింటిని  గెలుచుకుంటుందని టీమిండియా కెప్టెన్‌ కోహ్లీ ధీమా వ్యక్తం చేశాడు. కాగా తొలి టెస్టులో ఇన్నింగ్స్‌ తేడాతో విజయాన్ని సొంతం చేసుకున్న తరువాత మీడియాతో మాట్లాడిన కోహ్లీ, వెస్టిండీస్‌ జట్టుకు వార్నింగ్‌ ఇచ్చాడు. సిరీస్‌లో 4-0 తేడాతో ఆతిథ్య దేశానికి వైట్‌ వాష్‌ తప్పదని హెచ్చరించాడు. ఆసియా వెలుపల భారత్‌ సాధించిన అతిపెద్ద విజయం ఇదే కాగా, రెండవ టెస్టులో భారత జట్టు విజయం సాధించి 2-0 లీడ్‌ సాధిస్తే ఆపై ఏ మ్యాచ్‌ని  కూడా తాము డ్రా చేసుకునేందుకు ప్రయత్నించబోమని స్పష్టం చేశాడు. వైట్‌ వాష్‌ చేసేందుకు తమ జట్టుకు అన్ని అవకాశాలు ఉన్నాయని,ఒకసారి బ్యాటింగ్‌ చేసి,రెండు సార్లు ప్రత్యర్థులను ఆలౌట్‌ చేశామని,ఒక టెస్టు మ్యాచ్‌లో ఇంతకన్నా మంచి ప్రతిభను ఎవరూ కనబర్చలేరని కోహ్లీ పేర్కొన్నాడు.